stanford-oval/wikipedia huggingface dataset:
סקר דרום השומרון החדש
סיכום וניתוח הממצאים > העברת שלושת המחוזות משומרון ליהודה

לפי ניתוחו של ד"רי דביר רביב, ממובילי הסקר, התקבל בסקר מענה לשאלה בקשר למשמעות העברת שלושת המחוזות – עופרים, רמתים ולוד משומרון ליהודה בראשית התקופה החשמונאית.
המידע החדש שהצטבר מלמד על התיישבות בכל רחבי הר בית-אל ובחלקים משפלת לוד במהלך התקופה ההלניסטית הקדם-חשמונאית. עיון בתוצאות הסקרים שנערכו מדרום להר בית אל ומצפון לו מלמד על חיבור והמשכיות בתפרוסת היישוב לאזור ירושלים במהלך תקופה זו. נתונים אלו משלימים את המקורות ההיסטוריים ומאפשרים לראשונה לאשש את סברת החוקרים שהציעו לראות בתושבי שלושת המחוזות אוכלוסייה מעורבת שהיסוד היהודי היה הדומיננטי בה.
סיכום וניתוח הממצאים > פריסת אירועי מרד בר כוכבא

לפי ניתוחו של ד"ר אהרן טבגר התגלו בשומרון למעלה מ-40 מערכות מסתור ומערות מפלט מתקופת מרד בר כוכבא, באחת מהן התגלו אף מטבעות. עד לביצוע הסקר סברו החוקרים, כי מרד בר כוכבא התרכז באזור שפלת יהודה והר חברון, ולא הגיע צפונית לירושלים, כך שבנימין והשומרון לא נכללו כלל במפת המרד. ממצאים חדשים, וביניהם למעלה מ-40 ממערכות מסתור ומפלט שנחשפו, מצביעים כי המרד התחולל גם צפונית לירושלים, ואף הייתה שם פעילות אינטנסיבית במהלכו.
סיכום וניתוח הממצאים > מערכות מסתור

לאחר הסקר מוכרות במחקר יותר מכ-350 מערות מסתור המצויות ביותר מ-140 אתרי ישוב יהודיים בארץ יהודה – גוש ההתיישבות היהודי העיקרי בארץ ישראל בשלהי ימי הבית השני ועד מרד בר כוכבא. לטענת מבצעי הסקר, תופעת המסתור החלה בימי הבית השני אך לשיא שכלולה ותפוצתה היא הגיעה בימי מרד בר כוכבא. בימי מלחמה נועדו מערכות אלו לשמש מסתור לתקופות ארוכות וכבסיס ותשתית למרד, הן שימשו לאגירת מזון, צידה ונשק וכן מסתור לבני אדם. המחילות שהתגלו מפותלות צרות וקטנות בממדיהן ונועדו להקשות על האויב לחדור לתוכן ולהתקדם בסבך התת-קרקעי. בנוסף לכך, את המחילות היה ניתן לחסום ולנעול ביעילות ולנתק חלקים מהמערכת כלפי חוץ. לחיילים רומאים נושאי נשק ואמצעי תאורה היה קשה להתקדם בהליכה על ארבע או בזחילה בנבכי המסתור במחילות בלתי מוכרות להם. הפירים האנכיים נועדו לעצור את התנועה במחילה תוך שינוי מפלס וניתן היה לסתום את המעבר בהם על ידי חסימה באבנים.
ראו גם

סקר ארכאולוגי
ארכאולוגיה
ארכאולוגיה של ארץ ישראל
לקריאה נוספת

ע' מזר, "עיר-מבצר ישראלית ליד עין סמיה", קדמוניות 40 (1978), עמ' 111–113.
ע' פרומקין, "ארכיטקטורה של מפעלי מים קדומים: קמרונות חביתיים במערכות תת-קרקעיות בישראל", במעבה ההר 6 (תשע"ז), עמ' 157–174
ד' רביב, "מקוואות עולי הרגל – תובנות חדשות לאור תגליות מצפון הרי יהודה", מחקרי ארץ יהודה 2 (תשע"ח), עמ' 11–25.
ד' רביב, ב' הר-אבן, י' אהרונוביץ' וא' טבגר, "סקר דרום השומרון החדש (2017-2014): תגליות נבחרות ומסקנות ראשוניות", קדמוניות 156 (תשע"ט), עמ' 115–123.
ד' רביב, ב' הר-אבן, י' אהרונוביץ' וא' טבגר, "מסתורים במדבר – מערכות מסתור מימי מרידות היהודים ברומאים בספר המדבר של ארץ בנימין ודרום השומרון, במעבה ההר 5 (תשע"ו), עמ' 123–150.
ד' רביב, א' טבגר, ב' הר-אבן, י' אהרונוביץ', ב' לנגפורד וע' פרומקין, "סקר ארכאולוגי במערת הנמרים שבדרום-מזרח השומרון – מערת מפלט בתקופת בית שני ובימי מרד בר כוכבא", מחקרי יהודה ושומרון 25 (תשע"ו), עמ' 63–80.
ד' רביב, ב' הר-אבן, י' אהרונוביץ' וא' טבגר, "שרידים מתקופת בית שני ועד מרד בר כוכבא בתל תמנה שבדרום השומרון", במעבה ההר 7 (תשע"ח), עמ' 13–50.
I. Finkelstein, Z. Lederman and S. Bunimovitz, Highlands of Many Cultures, The Southern Samaria Survey (Monograph Series of the Institute of Archaeolog Tel Aviv University 14), Tel Aviv 1997.
Y. Magen, "The Land of Benjamin in the Second Temple Period", in: N. Haimovich-Carmin (ed.), The Land of Benjamin (JSP 3), Jerusalem 2004, pp. 1–28.
גלריית תמונות

מעבר בין אולמות במערת הנמרים
מערות קבורה מתקופת בית שני במערות עאבוד
צוות הסקר בחורבת עברג
טיח על קיר בבור האגירה במבצר ארטבה
הערות שוליים

↑  דביר רביב, העברת שלושת המחוזות (עפרים, רמתים ולוד) משומרון ליהודה בראשית התקופה החשמונאית:כתב עת=תקציר מאמרים בעברית ybz.org.il
↑  דליה מזורי 15/7/15, התגלית שהוכיחה: מרד בר כוכבא חל גם בשומרון, NRG
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
חלק מחומה במבצר ארטבה
פריטים אדריכליים מן התקופה הרומית בחורבת אבו רווע
מבנה גזית מימי בית שני בחורבת קרינעה
מחילת מסתור בחורבת פצה
בור מים במבצר ארטבה
מקווה טהרה בחורבת א-דככין
מערת קבורה מימי הבית השני צפונית לחורבה
מערת קבורה מימי בית שני בחורבת א-שונה
מערת קשתות חצובה במבצר ארטבה ששימשה מחסן מלכותי בימי הורדוס. צילם יחזקאל בלומשטיין
ברודי לי

| --- | --- |

הובר כלוק הארפר, אפריל 2015
 לידה:  16 בדצמבר 1979 רוצ'סטר, ניו יורק, ארצות הברית
 פטירה:  26 בדצמבר 2020 (בגיל 41) ג'קסונוויל, ארצות הברית
 שם במה:  ברודי לי הארפר הוברבוי #2 ג'ון הובר מר ברודי לי לוק הארפר
 שם לידה:  ג'ונתן הובר
 משקל:  121 ק"ג
 גובה:  1.96 מטר
 לאום:  אמריקאי
 קריירה מקצוענית:  7 באוקטובר 2003 – 2020 (כ־16 שנים)
 מאמנים:  קירבי מרקוס ריק מטריקס טוני מאמאלוק
 מידע אישי
 מספר צאצאים:  2
ג'ונתן הובר (באנגלית: Jonathan Huber;‏ 16 בדצמבר 1979 – 26 בדצמבר 2020) היה מתאבק אמריקאי. הוא היה מוכר בעיקר בשל תקופתו בארגון ההיאבקות WWE, שבו הופיע תחת שם הבמה לוק הארפר (ולעיתים כהארפר) ובארגון ההיאבקות All Elite Wrestling‏ (AEW), שבו הופיע כברודי לי וכמר ברודי לי.
משנת 2003 לשנת 2012, הובר התאבק עבור ארגוני ההיאבקות העצמאיים תחת שם הבמה ברודי לי, כשאת עיקר פועלו עשה בארגוני ההיאבקות Chikara,‏ Squared Circle Wrestling‏ (2CW),‏ Ring of Honor‏ (ROH),‏ Dragon Gate USA‏ (DGUSA), כשברמה הבינלאומית התאבק עבור ארגון ההיאבקות Dragon Gate, שביפן. הוא חתם על חוזה ב-WWE בשנת 2012, אימץ את שם הבמה לוק הארפר ונשלח למתחם הפיתוח של הארגון, Florida Championship Wrestling‏ (FCW), כשהופיע לראשונה במותג המחודש אשר נקרא בשם NXT כחבר במשפחת וויאט. במשך מרבית הקריירה שלו בארגון, הוא היה מקושר לחברי קבוצת משפחת וויאט, בריי וויאט ואריק רואן. כחלק ממשפחת וויאט, הוא זכה באליפות הזוגות של NXT ובאליפות הזוגות של סמאקדאון. לאחר מכן, הארפר ורואן שנודעו בשם הבלודג'ן בראדרס, החזיקו פעם נוספת באליפות הזוגות של סמאקדאון. במהלך קריירת היחידים הקצרה שלו בארגון, הארפר היה פעם אחת האלוף הבין יבשתי.
הובר עזב את ה-WWE בדצמבר 2019 ועבר לארגון ההיאבקות המתחרה, All Elite Wrestling‏ (AEW) במרץ 2020 כ"מר" ברודי לי, כשחשף את עצמו כדמות אשר כונתה בשם "The Exalted One", המשמש כמנהיג של קבוצת הדארק אורדר. לאחר שכשל בניסיונו לזכות באליפות העולם של AEW, לי הפך לאלוף ה-TNT השני בתולדות הארגון.
חיים אישיים

הובר נישא לסינדי סין בשנת 2000. לשניים יש יחדיו שני בנים, ברודי, שנולד בינואר 2012, ונולאן, שנולד בדצמבר 2017. הוא ציין את ריק רוד, ג'ייק רוברטס וביג שואו כמתאבקים שהשפיעו עליו.
הובר נפטר ב-26 בדצמבר 2020 ממחלת ריאות, בגיל 41.
אליפויות והישגים

הישגים בארגון ההיאבקות Alpha-1 Wrestling
אליפות Zero Gravity של A1 (פעם אחת)
הישגים בארגון ההיאבקות All Elite Wrestling - AEW
אליפות TNT של AEW (פעם אחת)
הישגים בארגון ההיאבקות Jersey All Pro Wrestling - JAPW
אליפות במשקל כבד של JAPW (פעם אחת)
אליפות ארץ ניו ג'רזי של JAPW (פעם אחת)
אליפות הזוגות של JAPW (פעם אחת)  - עם נקרו באצ'ר
הישגים בארגון ההיאבקות Next Era Wrestling - NEW
אליפות במשקל כבד של NEW (פעם אחת)
הישגים בארגון ההיאבקות NWA Empire
אליפות במשקל כבד של NWA Empire (פעם אחת)
הישגים בארגון ההיאבקות NWA Mississippi
אליפות הטלוויזיה הדרומית של NWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-24 מתוך 500 המתאבקים הטובים ביותר לשנת 2015
הישגים בארגון ההיאבקות Rochester Pro Wrestling/NWA Upstate/NWA New York
אליפות אפסטייט קייפייב דוג'ו של NWA (פעם אחת)
אליפות אפסטייט של NWA/אליפות ניו יורק במשקל כבד של NWA‏ (3 פעמים)
אליפות הזוגות של RPW (פעם אחת)  - עם פרדי מידנייט
אליפות אפסטייט טלוויזיה של RPW/NWA (פעם אחת)
הישגים בארגון ההיאבקות Squared Circle Wrestling
אליפות במשקל כבד של 2CW (פעמיים)
הישגים בארגון ההיאבקות World of Hurt Wrestling - WOHW
אליפות ארצות הברית של WOHW‏ (3 פעמים)
הישגים בארגון ההיאבקות World Wrestling Entertainment - WWE
האליפות הבין יבשתית (פעם אחת)
אליפות הזוגות של NXT (פעם אחת)  - עם אריק רואן
אליפות הזוגות של סמאקדאון (פעמיים)  - עם בריי וויאט ורנדי אורטון (1) ורואן (1)
פרסי הסלאמי (פעם אחת)
קרב השנה (2014)  - קבוצת סינה נגד קבוצת Authority באירוע סדרת ההישרדות
הישגים במגזין ההיאבקות Wrestling Observer Newsletter - WON
הגימיק הטוב ביותר (2013)  - כחלק ממשפחת וויאט
ביאורים

↑  הארפר, וויאט ואורטון הגנו על חגורות האליפות לפי "חוק פריבירד"
הערות שוליים

↑  ג'ונתן הובר, מתאבק AEW הידוע בשם ברודי לי, נפטר בגיל 41 באתר ESPN
↑  נוח על משכבך בשלום ברודי לי באתר הרשמי של ארגון ההיאבקות AEW
| מחזיקי האליפות הבין-יבשתית של ה-WWE |
| --- | --- | --- |
| 1970 | פאט פטרסון |  |
| 1980 | קן פאטרה • פדרו מוראלס • דון מוראקו • טיטו סנטנה • גרג ולנטיין • רנדי סאבאג' • ריקי סטימבוט • הונקי טונק מן • אולטימייט ווריור • ריק רוד |  |
| 1990 | מיסטר פרפקט • טקסס טורנדו • ברט הארט • המאונטי • רודי פייפר • בריטיש בולדוג • שון מייקלס • מרטי ג'נטי • רייזר רמון • דיזל • ג'ף ג'ארט • דין דאגלס • גולדאסט • אחמד ג'ונסון • מארק מרו • האנטר הרסט הלמסלי/טריפל H • רוקי מאיביה/הרוק • אואן הארט • "סטון קולד" סטיב אוסטין • קן שמרוק • ואל וינס • רוד דוג • גודפאדר • אדג' • דילו בראון • צ'יינה • כריס ג'ריקו |  |
| 2000 | קורט אנגל • כריס בנואה • ריקישי • אדי גררו • בילי גאן • ג'ף הארדי • קיין • אלברט • לאנס סטורם • כריסטיאן • טסט • ויליאם ריגל • רוב ואן דאם • בוקר טי • רנדי אורטון • שלטון בנג'מין • קרליטו • ריק פלייר • ג'וני נייטרו/ג'ון מוריסון • אומאגה • סנטינו מארלה • קופי קינגסטון • סי. אם. פאנק • JBL • ריי מיסטריו • דרו מקינטייר |  |
| 2010 | דולף זיגלר • וייד בארט/באד ניוז בארט • איזיקיאל ג'קסון • קודי רודס • ביג שואו • המיז • קורטיס אקסל • ביג אי לנגסטון/ביג אי • לוק הארפר • דניאל בריאן • רייבק • קווין אואנס • דין אמברוז • זאק ריידר • רומן ריינס • סת' רולינס • בובי לאשלי • פין באלור • שינסקה נקאמורה |  |
| 2020 | ברון סטרומן • סמי זיין • AJ סטיילס • אפולו קרוז • ריקושט • גונתר • ברון ברייקר (נוכחי) • ג'יי אוסו |  |
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) • Chase U (אנדרה צ'ייס ורידג' הולנד) |  |
| --- | --- |
בקרת זהויות :  LCCN: no2018062757  VIAF: 9653152684040623430001   WorldCat (עם VIAF): 9653152684040623430001 
הארפר הוא פעמיים אלוף הזוגות של סמאקדאון
בלוטת התריס

| --- | --- |

 שיוך:  המערכת האנדוקרינית 
 מיקום אנטומי:  צוואר 
 תיאור ב:  האנטומיה של גריי (מהדורה 20) (1269) 
 מזהים
 לטינית (TA98):  glandula thyroidea 
 טרמינולוגיה אנטומיקה:  A11.3.00.001 
 TA2 (2019):  3863 
 FMA:  9603 
 קוד MeSH:  A06.300.900 
 מזהה MeSH:  D013961 
 מערכת השפה הרפואית המאוחדת:  C0040132 
 
בלוטת התריס
בַּלּוּטַת הַתְּרִיס (thyroid gland; בלוטת התִּירוֹאִיד), נקראת גם בלוטת המגן (מיוונית: thyreos - מגן, eidos - צורה) על שום צורתה, היא בלוטה השייכת למערכת האנדוקרינית בגוף האדם. ייחודה של הבלוטה ביכולתה ללכוד, לרכז ולאגור את היוד המגיע אליה באמצעות מחזור הדם, ולהשתמש בו לייצור הורמונים.
הבלוטה מפרישה הורמונים, שהחשובים שבהם הם תירוקסין (T4) ותריודוטירונין (T3). הורמונים אלה קובעים את קצב המטבוליזם הכללי של הגוף ומשפיעים על קצב הגדילה ועל תפקודן של מערכות שונות בגוף. יוד הוא מרכיב חיוני של שני ההורמונים, ולכן גם מהווה מרכיב בטיפול של בעיות בבלוטת התריס. הורמון שלישי שמייצרת הבלוטה הוא הקלציטונין, שלו תפקיד חשוב במשק הסידן. הוא מווסת את רמת הסידן בדם, על ידי מניעת שחרור סידן ממאגריו בעצמות. עלייה ברמת הסידן בדם מהווה גירוי להפרשת ההורמון.
הבעיות הנפוצות ביותר בבלוטת התריס הן תת-פעילות של בלוטת התריס ויתר פעילות שלה.
אנטומיה

בלוטת התריס נמצאת בחלק הקדמי של הצוואר, מתחת לעור, ובנויה משתי אונות משני צידי קנה הנשימה, המחוברות זו לזו על ידי חלק הנקרא isthmus. בזמן הבליעה נעה הבלוטה ביחס לקנה הנשימה.
המקור העוברי של הבלוטה הוא מהלוע העוברי. משקל הבלוטה אצל מבוגרים 18–60 גרם, אורכה נע בין 1.5 עד 6 סנטימטר, וצבעה חום וורוד בהיר.
מבחינה היסטולוגית בבלוטה ניתן לראות חללים בגדלים שונים, בעלי ציפוי של שכבה אחת של תאי אפיתל. אלו הם התאים המפרישים את חומרי הבנייה להורמונים T3 ו־T4 . בין תאים אלו ישנם תאי C המפרישים קלציטונין. בין כל התאים קיימת רקמת חיבור המכילה כלי דם רבים, אליהם עוברים ההורמונים.
הורמונים המיוצרים בבלוטה

הבלוטה מייצרת את ההורמונים תירוקסין (T4), תריודוטירונין (T3) וקלציטונין.
ההבדל בין T4 ל־T3 הוא באטום יוד אחד. כל אחד מהם מורכב משתי מולקולות טירוזין, אבל בעוד T4 מכיל 4 אטומי יוד, T3 מכיל 3 אטומי יוד. T4 נקרא גם פרוהורמון (אנ').
תירוקסין נוצר על ידי תאי הבלוטה מטירוזין חופשי וחלבון הנקרא תירוגלובולין (אנ'). יוד מוצמד לשייר הטירוזין בתירוגלובולין, וגם לטירוזין החופשי. בהשפעת גירוי של ההורמון TSH, תאי הבלוטה סופגים את התירוגלובולין ושוברים את הקשר בין הטירוזין לתירוגלובולין. פעולה זו משחררת את ההורמונים T3 ו-T4.כאשר ההורמונים משתחררים מבלוטת התריס, היחס הכמותי ביניהם הוא כ-90% T4 ו-10% T3. האנזים דהיודינאז (אנ') ממיר בדם את ה-T4 ל-T3 על ידי הסרת אטום יוד אחד. עד 80% מה-T4 מומר ל-T3 על ידי איברים אחרים בגוף כגון הכבד, הכליות והטחול. שאר ה-T4 מומר להורמון RT3 (אנ'), שהוא איזומר של T3 שריכוזו עולה בעיקר במצבי מחלה וסטרס ופעולתו הפוכה לזו של T3. תאי המוח הם איבר מטרה חשוב להורמוני בלוטת התריס ולהם גם תפקיד חשוב בהתפתחות מוח העובר בעת היריון. באופן כללי, אצל גברים ונשים כאחת, כל תאי הגוף מהווים איברי מטרה להורמונים אלה.
הורמון נוסף, קלציטונין, אחראי על איזון רמות הסידן והפוספאט בדם ומקטין את הפעילות של אוסטאוקלסטים להרס העצמות.
ויסות הפרשת ההורמונים

בראש השרשרת המובילה לשחרור הורמוני בלוטת התריס מצוי ההיפותלמוס, אזור במוח השולט בהתנהלות ההורמונלית של יתר הבלוטות, ומווסת את פעולותיהן באמצעות קבלת משוב ממחזור הדם. בהמשך השרשרת מצויה בלוטת יותרת המוח (Pituitary gland, Hypophysis), המקבלת גירויים מההיפותלמוס אל האונה הקדמית שלה, ובהתאם להם משחררת את ההורמון תירוטרופין (Thyrotropin), הנקרא גם "הורמון מגרה בלוטת התריס" (TSH). הורמון התירוטרופין נקלט בבלוטת התריס ומגרה אותה, הוא נותן הוראה להפרשת T4 (תירוקסין). ההורמון T4 הופך ברובו להורמון T3. ה-T3 נקלט כמעט בכל מערכות הגוף. הוא הופך את תאי הגוף לזמינים יותר לאדרנלין ולאינסולין ובכך מווסת את המטבוליזם.
שתי הבלוטות, בלוטת התריס ובלוטת יותרת המוח, מתפקדות כמערכת עם היזון חוזר: כאשר ריכוז התירוקסין בדם עולה, הוא משפיע על ההיפותלמוס, אשר מפעיל משוב שלילי על ההיפופיזה באמצעות וירוטרנסמיטרים המגיעים מההיפותלמוס אל ההיפופיזה. הפרשת ה-TSH יורדת ופעילות בלוטת התריס יורדת. כשבלוטת התריס אינה מייצרת מספיק תירוקסין, דיכוי בלוטת יותרת המוח (ההיפופיזה) מבוטל, היא מספקת יותר TSH, שמגרה את בלוטת התריס ומפעיל אותה ליצור הורמונים.
נמצא שעבור הורמון TSH קיימת מחזוריות לאורך היום שבה רמת ההורמון גבוהה יחסית בבוקר, ויורדת באופן משמעותי לקראת הלילה, בשעות השינה. כמו כן, קיימת רגישות של TSH לחשיפה היומיומית לאור. נמצא שחשיפה מכוונת לאור בזמנים שונים יכולה לשנות את המחזור היומי של ההורמון. שינה בלילה גורמת לעיכוב בייצור ה-TSH, ולכן בשעות הלילה רמות ה-TSH נמוכות יחסית. שינויים אלה בייצור ה-TSH משפיעים על פעילות בלוטת התריס.
הפרעה בפעילות הבלוטה

בלוטת התריס פועלת מהרגע בו נוצרה בשלב העוברי ועד סוף החיים. אולם, לאורך החיים עלולות להיות הפרעות בפעילותה. בין 10% ל-15% מהנשים סובלות מהפרעה בבלוטה. גברים סובלים פחות מבעיה זו (כ-2%-3%).
הסימפטומים להפרעות הם מגוונים ויכולים להתבטא במערכות שונות בגוף. ההפרעות יכולות להוביל להופעה של יתר פעילות של בלוטת התריס, תת-פעילות של בלוטת התריס או בעיות שונות אחרות.
במגוון מחלות כרוניות, במצבים מסוימים של השמנה, בחוסר אכילה (אנורקסיה), לעיתים עקב מאמץ פיזי, במצבי חוסר שינה, ובמצבים אחרים בהם הגוף נתון ללחץ רב, קיים מנגנון של הגוף שמעכב את המרת הורמון התירוקסין (T4) לתריודוטירונין (T3). במקרה זה קיימת העדפה להפיכת ההורמון T4 ל-RT3 וכך מופחתת כמות T3 ויורדת הפעילות המטבולית בגוף. במצב של אנורקסיה, עלייה ברמת RT3 במקביל לירידה ב-T3 תגרום לירידה ברמת המטבוליזם, כמנגנון להישרדות בזמנים של מחסור במזון .
הפרעה בפעילות הבלוטה > יתר פעילות של בלוטת התריס

אבחנה של פעילות יתר של בלוטת התריס נעשית באמצעות בדיקת דם הבודקת רמות של TSH, T3 ו-T4. במצב של פעילות יתר תעיד בדיקת הדם על רמות נמוכות של TSH ועל רמות גבוהות של T3 ושל T4.
מבחינים בין מספר סוגי התפרצויות של פעילות יתר של הבלוטה:
פעילות יתר של המחלה (כפי שתוארה מעלה) הנקראת Hyperthyroidism או מחלת גרייבס. התפרצות זו מסווגת כמחלה אוטואימונית בה נוגדני הגוף תוקפים את הרצפטורים בבלוטה המשויכים להורמון מגרה TSH. מצב זה מביא לייצור מוגבר של הורמוני הבלוטה. נוסף על-כך, במחלת גרייבס ניתן לראות הגדלה פיזית של הבלוטה, נפיחות עיניים ויתר סימני פעילות היתר. נפיחות העיניים אינה מופיעה בכל חולי גרייבס ויכולה לא להופיע כלל או להופיע שנים לאחר התפרצות המחלה.
התפרצות פעילות יתר לאחר לידה (Post partum) - בממוצע, אחת מכעשרים נשים סובלת מפעילות יתר של בלוטת התריס לאחר לידה. תופעה זו חולפת, בדרך כלל, לאחר מספר שבועות.
הפרעה בפעילות הבלוטה > תת-פעילות של בלוטת התריס

נהוג לסווג את תת-הפעילות על פי האיבר אשר גורם לה.
בתת-פעילות ראשונית (primary), הגורם הוא בעיה בבלוטת התריס עצמה, אשר אינה מסוגלת להפריש הורמונים בכמות מספקת. מקרה זה מאופיין בערך גבוה של TSH.
בתת-פעילות שניונית (secondary), בלוטת יותרת המוח אינה מפרישה כמות מספקת של ההורמון TSH. עקב כך קיים גירוי מופחת של בלוטת התריס להפרשת הורמוני הבלוטה, דבר המתבטא בתת-פעילות. מקרה זה מאופיין בערך TSH נמוך (מתחת ל-2 בדרך כלל).
בתת-פעילות שלישונית (tertiary), ההיפותלמוס אינו מייצר כמות מספיקה של הורמון שחרור תירוטרופין (TRH). הורמון זה מאותת לבלוטת יותרת המוח לייצר TSH. עקב כך נפגע ייצור ה-TSH, ולכן שוב נוצרת תת-פעילות. מקרה זה מאופיין גם כן בערך TSH נמוך.
טיפול > פעילות יתר

ישנם שלושה טיפולים אפשריים בפעילות יתר של בלוטת התריס:
טיפול תרופתי, אשר מטרתו להוריד את רמת פעילות הבלוטה. התרופות המשמשות למטרה זו הן מתימזול או פרופילתיואורציל. טיפול זה ניתן מתוך הנחה שהמצב של פעילות היתר יחלוף מעצמו או יוחלף בתת- פעילות, עקב פגיעה בבלוטת התריס. לשתי התרופות יש תופעות לוואי אפשריות כגון אלרגיה עורית, בחילה, חוסר תיאבון ופגיעה במח העצם. פגיעה אחרונה זו גורמת לדיכוי של המערכת החיסונית. תופעות הלוואי הן נדירות יחסית ופוסקות עם הפסקת הטיפול.
טיפול ביוד ראדיואקטיבי: בשל תכונתה הבלעדית של הבלוטה לקלוט יוד, הראדיואקטיביות תהרוס את הבלוטה בצורה בלתי הפיכה. פעולה זו מתבצעת פעם אחת בלבד. מרבית המטופלים בשיטה זו יפתחו מצב של תת-פעילות של הבלוטה. טיפול זה נחשב בטוח משום שהיוד הראדיואקטיבי אינו נקלט על ידי תאים אחרים בגוף. טיפול זה מהווה תחליף לניתוח, אשר לו סיכונים אופייניים.
ניתוח: בעבר נהגו להסיר בניתוח חלק מהבלוטה או את כולה. כיום פונים לשיטה זו רק במקרה ופעילות הבלוטה אינה מתאזנת באחת הדרכים האחרות או במקרה של חשד לגידול ממאיר. גם בטיפול כירורגי המטופל עובר למצב של תת-פעילות של בלוטת התריס.
טיפול > תת-פעילות

הטיפול בתת-פעילות של בלוטת התריס הוא השלמת הורמון תירוקסין על ידי נטילת תרופה הנקראת אלטרוקסין, המכילה את ההורמון T4, המופק באופן סינתטי. אם מדובר במקרה משולב של אי-ספיקה של בלוטת יותרת הכליה, חובה לתקן קודם את האיזון ההורמונלי של בלוטת יותרת הכליה. לטיפול ההורמונלי בתת-פעילות אין את תופעות הלוואי האופייניות לטיפול בפעילות יתר, והאיזון ההורמונלי נחשב לנשלט יותר מזה של פעילות יתר. מכאן הנטייה הרפואית להעביר חולים הסובלים מפעילות יתר למצב של תת-פעילות. אולם גם כאן מתעוררת בעיה משום החשד שמתן T4 גורם לפציאנטים לפתח בעיות נפשיות.
ראו גם

תירוקסין
תריודוטירונין
TSH
קרטנת
מחלת השימוטו
מחלת גרייבס
סרטן בלוטת התריס
בלוטת יותרת הכליה
בלוטת יותרת התריס
תת-תריסיות מולדת (קרטיניזם)
עמידות להורמון בלוטת התריס
כריתת בלוטת התריס
הערות שוליים

1 2  Thyroid: What It Is, Function & Problems, Cleveland Clinic
↑  עזרה זהר, יאיר שפירא, מערכת ההפרשה הפנימית, הגוף ותפקודו, תל אביב: עם עובד, 1986, עמ' 122
1 2  Robin P. Peeters and al., Metabolism of Thyroid Hormones, Internet: Endotext, 2017
1 2  Y. Yamamoto et al., Effects of calcitonin on osteoclast, Clin Calcium. 15(3), 2005, עמ' 147-51 doi: doi: CliCa0503467471.
↑  רעיה אילן, תקשורת, ויסות ותיאום בעולם החי והצומח, יפתח, 1991, עמ' 92
↑  Van Cauter E, Refetoff S. Multifactorial control of the 24-hour secretory profiles of pituitary hormones. J Endocrinol Invest 1985;8:381-391. PMID 2999212.
↑  Allan JS, Czeisler CA. Persistence of the circadian thyrotropin rhythm under constant conditions and after light-induced shifts of circadian phase. J Clin Endocrinol Metab 1994;79:508-512. PMID 8045970.
↑  Parker DC, Pekary AE, Hershman JM. Effect of normal and reversed sleep-wake cycles upon nyctohemeral rhythmicity of plasma thyrotropin: Evidence suggestive of an inhibitory influence in sleep. J Clin Endocrinol Metab 1976;43:318-329.
1 2  Luigi Fontana et al., Effect of long-term calorie restriction with adequate protein and micronutrients on thyoid hormones, J.Clin. Endocrinol. Metab. 91(8), 2006, עמ' 3232-5
↑  P. Saravanan et al., Psychological well-being in patients on 'adequate' doses of L-Thyroxine, Endocrine Abstracts, ‏2003
| --- | --- |
בקרת זהויות :  NLI: 987007536576705171  BNE: XX527071  BnF: cb11944307w (data)  GND: 4052461-9  LCCN: sh85135163  LNB: 000110991  NDL: 00566928  NKC: ph127883  TA98: A11.3.00.001 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המבנה הכימי של תריודוטירונין
המבנה הכימי של תירוקסין
הריאקציות הכימיות של האנזים דיודנאז, האחראי על המרת T4 ל-T3
דב אייכלר

| --- | --- |

 לידה:  4 באפריל 1989 (בן 35) כ"ט באדר תשמ"ט ירושלים, ישראל 
 מדינה:  ישראל ישראל
 תקופת הפעילות:  מ-2014
 מעסיק:  תאגיד השידור הישראלי 
 מספר צאצאים:  1
 קישורים חיצוניים
 טוויטר (X):  dovieichler
 
דב אייכלר (נולד בכ"ט באדר תשמ"ט, 4 באפריל 1989) הוא עיתונאי חרדי, עורך ומגיש בכאן מורשת שבתאגיד השידור הישראלי.
ביוגרפיה

אייכלר גדל והתחנך במוסדות חסידות בעלז בירושלים.
החל לעבוד בעולם העיתונות בשנת 2014 באתרי אינטרנט חרדיים ("קוקר" ו"אקטואליק") ובעיתונות החרדית הכתובה (עיתון בקהילה).
ב-2017 הצטרף אייכלר אל צוות האקטואליה והחדשות של תחנת הרדיו החרדית קול ברמה, כעורך ומגיש חדשות, במקביל לעבודתו ככתב חרדים באתר הבית של התחנה, ״אקטואליק״.
ב-2018 הצטרף לתאגיד השידור הישראלי כעורך התכנית "מנדי וביתאן" ומגיש בתחנת הרדיו החרדית דתית של התאגיד, "כאן מורשת". במקביל, הוא כתב ופרשן בקו הנייעס "הסקופים".
ב-2021 החל להגיש את תוכניתו "בא בדב" מדי בוקר ב"כאן מורשת". על פי סקר TGI, הייתה תוכניתו המואזנת ביותר בין תחנות הרדיו החרדיות והתכנית הפופולרית בתחנת "כאן מורשת".
החל משנת 2023 מגיש מבזקי חדשות בכאן 11.
חיים אישיים

אייכלר הוא בנו של חבר הכנסת ישראל אייכלר.
אייכלר גרוש ואב לבן. תושב ירושלים.
הערות שוליים

↑  יאיר טוקר, קפיצה בנתוני ה-TGI של תחנת 'כאן מורשת', 29 ביולי 2021, באתר "כיכר השבת"
↑  חדשות כאן
| --- | --- |
בקרת זהויות :  NLI: 987007450715005171  VIAF: 54148874434949620978   WorldCat (עם VIAF): 54148874434949620978
משה אמסלם

| --- | --- |

מימין: הרבנים קלמן בר, ציון לוז, משה אמסלם ומשה ביגל בעצרת לציון יום ירושלים בישיבת מרכז הרב.
 לידה:  23 בדצמבר 1966 (בן 58) י' בטבת ה'תשכ"ז
 מדינה:  ישראל 
 מקום פעילות:  אשדוד; יד בנימין
 השתייכות:  הציונות הדתית
 תחומי עיסוק:  דיני ממונות ואישות
 רבותיו:  הרב חיים יעקב גולדוויכט, הרב משה דימנטמן, הרב בנימין בארי, הרב זלמן נחמיה גולדברג
 
 תפקידים נוספים:  אב בית הדין הרבני באשדוד; ר"מ לשעבר בישיבת כרם ביבנה.
 
הרב משה אמסלם (נולד בי' בטבת תשכ"ז 23 בדצמבר 1966) הוא רב ישראלי דתי לאומי המכהן כאב בית הדין הרבני באשדוד, מייסד וראש ישיבת "תפארת ישראל" יחד עם הרב ציון לוז, ורב קהילת "שירת קטיף" ביד בנימין.